अनुवाद साहित्य दियें दौंनें विधाएं—गद्य ते पद्य च होंदे न। गद्य-पद्य दियें शैलियें च कोई खास फर्क-भेद बी नेईं ऐ ब कविता च छन्द दी अपनी विशेशता दोंही ऐ जिसदा प्रयोग गद्य रचनाएं च नेईं होंदा। गद्य-पद्य दी शैली दे रूप-शब्दें दे चुनाऽ, ध्वनिगुण, ब्यास शैली, समास शैली, अलंकृत शैली, मुहावरे-खोआनें युक्त शैली, लाक्षणिक शैली, व्यंग शैली, सरल ते सरस शैली आदि लभदे न। अनुवादक गी बी इस गल्लै दा ध्यान रक्खना चाहिदा जे ओह् मूल लेखक दी उप्पर बखानी गेदियें गी लक्ष्य भाशा च सैह्‌ज ते नेड़में पर्यायें राहें रूपांतरित करै पर ऐसा संभव नेईं होई सकदा की जे हर इक भाशा दियां अपनियां बशोशता होंदियां न।